জর্জিয়ায় এক কারখানায় হানা পুলিশের, গ্রেফতার ৪৭৫ জন অভিবাসী!

ওয়েব ডেস্ক : ক্ষমতায় আসার পর কড়া অভিবাসী নীতি এনেছে মার্কিন প্রেসিডেন্ট ডোনাল্ড ট্রাম্পের (Donald Trump) সরকার। তা নিয়ে সমালোচনার মুখেও পড়েছিলেন তিনি। কিন্তু তিনি যে তাঁর সিদ্ধান্ত থেকে সরছেন না, সে বিষয়টি ফের একবার স্পষ্ট করে দিলেন ট্রাম্প। জর্জিয়ায় (Georgia) হুন্ডাই কারখানায় হানা দিয়ে ৪৭৫ জন শ্রমিককে গ্রেফতার করল মার্কিন তদন্তকারী একটি দল। ধৃতদের মধ্যে অধিকাংশ দক্ষিণ কোরিয়ার (South Korea) বাসিন্দা বলে খবর।

বিভিন্ন সংবাদমাধ্যমের তরফে দাবি করা হয়েছে, মার্কিন প্রেসিডেন্ট ট্রাম্পের নির্দেশেই হুন্ডাইয়ের কারখানায় হানা দিয়েছিল তদন্তকারী দল। সেখান থেকে গ্রেফতার করা হয় ওই শ্রমিকদের। জানা গিয়েছে, ধৃতদের মধ্যে বেশিরভাগ শ্রমিক হলেন দক্ষিণ কোরিয়ার বাসিন্দা। ইতিমধ্যে আমেরিকার প্রশাসনের তরফে এ নিয়ে দক্ষিণ কোরিয়ার সরকারের সঙ্গে কথা বলা হয়েছে বলে খবর। জানা যাচ্ছে, দ্রুত ধৃত ওই শ্রমিকদের তাদের দেশে ফেরত পাঠিয়ে দেওয়া হবে।

আরও খবর : গাজায় যুদ্ধ থামাতে হামাসকে শর্ত দিল ইজরায়েল!

জানা গিয়েছে, ওই হুন্ডাইয়ের কারখানাটি ছিল জর্জিয়ার (Georgia) এলাবেল এলাকায়। সেখনে গত বৃহস্পতিবার হানা দিয়েছিল ৫০০ মার্কিন অফিসারের একটি দল। সেখানে রাত পর্যন্ত সমস্ত শ্রমিকের পরিচয়পত্র খতিয়ে দেখা হয়। এর পরে ৪৭৫ জন শ্রমিককে অবৈধ অভিবাসী (Illegal Immigrants ) হিসাবে চিহ্নিত করে গ্রেফতার করা হয়।

সূত্রের খবর, ধৃতদের মধ্যে ৩০০ জন হলেন দক্ষিণ কোরিয়ার নাগরিক। পাশাপাশি ছিলেন ২৩ জন মেক্সিকোর নাগরিকও। এই ঘটনার খবর জানার পরেই দক্ষিণ কোরিয়ার প্রেসিডেন্ট লি জে মিয়ং জরুরী বৈঠক করেন। এর পরেই ট্রাম্প প্রশাসনের সঙ্গে যোগাযোগ করে তারা। তার পরেই ধৃত দক্ষিণ কোরিয়ার (South Korea) নাগরিকদের নিজেদের দেশে ফেরত পাঠানোর সিদ্ধান্ত নেয় ট্রাম্প সরকার।

দেখুন অন্য খবর :